ហេតុអ្វីដំរីទឹកគ្មានរោម

David Ker

Basilio Gimo

ថ្ងៃមួយ ទន្សាយកំពុងដើរតាមមាត់ទន្លេ។

ដំរីទឹកក៏នៅទីនោះដែរ។ វាកំពុងដើរលេង និងស៊ីស្មៅបៃតងខ្ចី។

ដំរីទឹកមិនដឹងថាសត្វទន្សាយនៅទីនោះទេ ហើយក៏ជាន់ជើងទន្សាយដោយចៃដន្យ។ សត្វទន្សាយក៏ស្រែកដាក់សត្វដំរីទឹកថា «អេហ៍ ដំរីទឹក! ឯងមិនមើលទេហ្អី ថាឯងជាន់ជើងខ្ញុំ?»

ដំរីទឹកក៏បានសំុទោសទន្សាយ និងនិយាយថា​​​​​​ «ឱ្យខ្ញុំសំុទោស ខ្ញុំពិតជាមិនបានឃើញឯងទេ។ សូមកុំប្រកាន់ខ្ញុំធ្វើអ្វី»។​​ ប៉ុន្តែ ទន្សាយមិនព្រមស្ដាប់សម្ដីរបស់ដំរីទឹកសោះ ថែមទាំងស្រែកឱ្យដំរីទឹកថា​ «ឯងមានចេតនាជាន់ជើងខ្ញុំ! ថ្ងៃណាមួយឯងនឹងដឹងខ្លួន។ យើងនឹងសង់សឹកឯងវិញ។

សត្វទន្សាយបានទៅរកភ្លើង ហើយប្រាប់ថា «ទៅដុតដំរីទឹកទៅ ពេលដែលគេចេញពីទឹកមកស៊ីស្មៅ។ វាបានជាន់ខ្ញុំ!»។ ភ្លើងឆ្លើយតបថា «អត់បញ្ហា សម្លាញ់ទន្សាយ! ខ្ញុំនឹងទៅធ្វើតាមអ្វីដែលឯងប្រាប់។»

បន្តិចក្រោយមក ពេលដែលដំរីទឹកកំពុងស៊ីស្មៅឆ្ងាយពីទន្លេ ស្រាប់តែ «ភឹប!» ភ្លើងបានបញ្ចេញអណ្ដាតភ្លើង។ អណ្ដាតភ្លើងក៏ឆាបឆេះរោមដំរីទឹកអស់។

សត្វដំរីទឹកក៏យំ ហើយរត់ទៅរកទឹក។ រោមរបស់វាត្រូវឆេះអស់ហើយ។ ដំរីទឹកនៅយំរហូត «រោមខ្ញុំត្រូវភ្លើងឆេះ! រោមរបស់ខ្ញុំឆេះអស់ហើយ! រោមដ៏ស្រស់ស្អាតរបស់ខ្ញុំ!»

ទន្សាយក៏សប្បាយចិត្តយ៉ាងខ្លាំងដែលរោមរបស់ដំរីទឹកត្រូវបានឆេះអស់។ ហើយមកដល់ឥឡូវនេះ ដំរីទឹកមិនដែលហ៊ានចេញឆ្ងាយពីទឹកឡើយ ដោយសារតែខ្លាចភ្លើង។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Why Hippos Have No Hair, author: David Ker, Basilio Gimo . illustrator: Little Zebra Books, Carol Liddiment. Published by African Storybook Project, http://www.africanstorybook.org/ © African Storybook Project. Released under CC BY 3.0.

This work is a modified version of the original story. © The Asia Foundation, 2018. Some rights reserved. Released under CC BY 3.0.

For full terms of use and attribution, http://creativecommons.org/licenses/by/3.0/